સુરત, દેશગુજરાત: મુસાફરોએ સુરત થી જોધપુર પ્રવાસ જવા માટે સ્પાઇસજેટની ટિકિટ બુક કરાવી હતી. જોકે, આ ફ્લાઈટ મોડી હોવાનું કહી એક કલાક સુધી રાહ જોવડાવ્યા બાદ ફ્લાઈટ રદ્દ કરવામાં આવતા મુસાફરોએ એરપોર્ટ પર જ હોબાળો મચાવ્યો હતો. સુરત-જોધપુર ફ્લાઇટનું સુનિશ્ચિત પ્રસ્થાન સવારે 9:10 વાગ્યેનું હતું. જે માટે મુસાફરો સવારે 6:00 વાગ્યેથી જ એરપોર્ટ પર આવવા લાગ્યા હતા. મુસાફરોને પ્રથમ વાત કરવામાં આવી હતી કે, તેમની ફ્લાઇટ મોડી થઈ ગઈ છે અને તે લગભગ બપોરે રવાના થશે. બાદમાં તેમને જાણ કરવામાં આવી હતી કે ફ્લાઇટ 1:00 વાગ્યે રવાના થશે. જોકે, બપોરે 1:00 વાગ્યાની આસપાસ પ્રસ્થાનની કોઈ તૈયારી ન દેખાતા મુસાફરો દ્વારા પૂછવામાં આવતા મુસાફરોએ કહેવામાં આવ્યું કે, ફ્લાઇટ બપોરે 3:00 વાગ્યે રવાના થશે.